**Ho kolota SARS tjhelete**

Ke sefe se setjha?

**22 Phato 2023 – Ebe SARS e tla sebetsana jwang le sekoloto se diatleng tsa babokelli ba ikemetseng?**

SARS e tla neha mekga ya boraro ya babokelli ba ikemetseng ba sekoloto, sekoloto sa dilemo tse ka hodimo ho tse hlano ho tloha ka Mphalane 2023. Babokelli bana ba sekoloto ba tla thusa ka diakhaonte tse morao moo ho sa kang ha ba le ditefo kapa boiteko ba ho etsa ditlhophiso tsa ditefo. Lenane la babokelli bana ba sekoloto le tla phatlalatswa haufinyane leqepheng lena la websaete.

Pele ho qalwa ka tsena, SARS e tla qala ka ho tsebisa balefalekgetho ba amehang ka maikemisetso a yona a ho ba romela ho bona ha ka lehlakoreng le leng e ntse e ba neha monyetla wa hore ba lokise merero ya bona ya lekgetho. Sheba dipotso tse botswang kgafetsa ho fumana lesedi le ka o thusang mabapi le motjha ona. Boela o shebe mohlala wa tsebiso e romelwang mona.

Ditlamorao tsa molao tsa ho se lefe sekoloto

Ka kopo hlokomela hore ke tlolo ya molao ho fana ka kgutliso ntle le ho etsa tefo e hlokehang ho latela dintlha tsa Karolo ya 234(2)(d) e balwang mmoho le karolwana ya (k) ya Molao wa Taolo ya Lekgetho (TAA).

Ke tlolo ya molao hore motho a etse ka boomo le ntle ho mabaka a utlwahalang ho hloleha kapa ho se natse ho lefa SARS bokaalo ba lekgetho ka nako le ka tsela e hlokehang tlasa Molao ho latela karolo ya 234(2)(k) ya TAA.

Ke ikopanya jwang le SARS ha ke batla ho botsa ka sekoloto sa ka?

Balefalekgetho jwale ba ka etsa kopo e mabapi le dipotso tsa Akhaonto (diteitemente tsa balanse) le/kapa Seteitemente sa Akhaonto ka ho romela SMS ho SARS ho 47277. Romela mantswe a latelang ho 47277: *Balance (Space) ID number/Passport number/ Asylum Seeker number*

Ditshebeletso tsena di ka fumanwa ka tshebediso kapa ntle le tshebediso ya data/airtime. Ho fumana lesedi le fetang lena, sheba [Guide to SARS Mobile Tax Services.](https://www.sars.gov.za/?post_type=latest_news&p=43752&preview=true)

**Ikopanye le rona:**

* Letsetsa SARS Contact Centre ya rona ho 0800 00 7277 pakeng tsa 09:00 ho isa ho 16:30
* Baletsi ba matjhabeng ba ka letsetsa SARS Contact Centre ya rona ho +27 11 602 2093 pakeng tsa 09:00 le 16:30 ho ya ka nako ya Afrika Borwa
* Romela ditlhophiso tsa phanyeho, dipotso tsa sekoloto, dikopo tsa tefo le ngollano e nngwe ka imeile ho [contactus@sars.gov.za](mailto:contactus@sars.gov.za).
* Bakeng sa ho pholoswa ha dikgwebo kapa dipuisano tse mabapi le seo ho latela dintlha tsa karolo ya 155 ya Molao wa Dikhampani ngollano kapa ditsebiso ho [sarsdebtmanagement2@sars.gov.za](mailto:sarsdebtmanagement2@sars.gov.za).

Balefalekgetho, batho ka bomong le dikgwebo, ba lokela hore ba dule ba ikobela tefo ya lekgetho ka botlalo mme ba nehelane ka dikgutliso le ditefo ka nako. Moo ebang balefalekgetho ha ba ikobele tefo ya lekgetho mme ba na le dikoloto tse so leshwe, lefapha la Botsamaisi ba Dikoloto le ikemiseditse ho thusa dikgwebo le batho ba jwalo hore ba ikobele tefo ya lekgetho ka botlalo. SARS e batla ho o thusa hore o laole sekoloto sa hao sa lekgetho. Ikatometse ho SARS ho netefatsa hore o feela o ikobela boitlamo ba hao ba lekgetho. Fumana lesedi le fetang lena mabapi le ka moo o ka laolang sekoloto sa hao ka teng.

Metjha e teng ya ho sebetsana le sekoloto sa hao

1. Lefa balanse e felletseng matsatsing a supileng
2. Etsa kopo ka mabaka le bopaki mabapi le ho lefa sekoloto sa hao ho latela dintlha tsa karolo ya 167 ya TAA
3. Etsa kopo ka mabaka le bopaki mabapi le dipuisano tsa ho lefa sekoloto sa hao ho latela dintlha tsa karolo ya 200/201/202 ya TAA
4. Moo ho nang le kganyetsano mabapi le sekoloto / moo ho nang le maikemisetso a ho etsa kopo ya phanyeho ya sekoloto ho latela dintlha tsa karolo ya 164 ya TAA

Ke kolota bokae?

Ho na le mekgwa e mehlano ya ho fumana hore na o kolota lekgetho la bokae:

* Kena ho eFiling mme o kope seteitemente sa akhaonto.
* Kena ho SARS MobiApp mme o kope seteitemente sa akhaonto.
* Kopa seteitemente sa balanse le/kapa seteitemente sa akhaonte ya Lekgetho la Lekeno la Motho ka ho romela SMS ho SARS ho 47277.  (Tshebeletso ena e ka fumanwa ka tshebediso kapa ntle le tshebediso ya data/airtime.)
* **Kanale ya SARS USSD** ka ho tlanya tse mmalwa sesebedisweng sa hao, tsena di akaretsa naletsana (\*), mme e latelwe ke di-dijiti tse mmalwa tse fellang ka hashtag (#) mme o letse.  *Balance (Space) ID number/Passport number/ Asylum Seeker number*Mehato ya ho kopa ditshebeleteso tsa lekgetho ka kanale ya SARS USSD
  + **Mohato wa 1:**  Qala ka USSD ka ho tlanya **\*134\***7277#
  + **Mohato wa 2:** Kgetha tshebeletso eo o e batlang.
  + **Mohato wa 3:**  Nnetefatso ya Molefalekgetho – SARS e tla o kopa hore o kenye e nngwe ya tsena ID/Phasepotot/Nomoro ya Bophaphathehi
  + **Mohato wa 4:**  Tharollo ya Lekgetho – Ka mora hore o nnetefatswe ka katleho ke SARS, ho tla hlahella karabo.
* [Letsetsa SARS Contact Centre.](https://www.sars.gov.za/contact-us/contact-centre/)

Mehato eo o e latelang:

* + Letsetsa SARS Contact Centre mme o kope seteitemente sa akhaonto.
  + O tla koptjwa hore o fane ka nomoro ya hao ya referense ya lekgetho.
  + Ebang o se na nomoro ya referense ya lekgetho o ka nna wa fa akgente ya SARS Contact Centre nomoro ya ID ya hao kapa nomoro ya boingodiso ya kgwebo.
  + Ka kopo hlokomela hore Mosebetsi enwa wa SARS Contact Centre o tla latela motjha wa ho netefatsa hore e feela e le wena.

Ke lefa jwang?

Ho fumana lesedi le fetang mona mabapi le boikgethelo ba tefo, tobetsa mona.

Ho etsahalang ebang ke sa kgone ho lefa bokaalo ba ka ka botlalo hona jwale?

Ho qoba dikotlo le tswala, bohlale ke ho faela dikgutliso le ho etsa ditefo e sa le ka nako.  
  
Ebang ha jwale o sa kgone ho lefa sekoloto sa hao sa lekgetho, ikopanye le SARS ka potlako.  
Ka dinako tse ding re ka nna ra ba le tumellano le wena mabapi le sekoloto sa hao sa lekgetho hore o se lefe hamoraonyana kapa o se lefe ka mekitlane.  
  
**Ka kopo hlokomela tse latelang:**

* SARS e na le boikgethelo ba ho hana kopo.
* Ho tla ba le tswala hodima sekoloto sefe kapa sefe se so kang se leshwa.
* Ebang o sa ikamahanye le boemo ba tlhophiso ya tefo, tumellano ena ya tefo e tla fediswa mme ho tla qalwa ka mehato e tlwaelehileng ya pokello.

Ka dinako tse ding ho ka nna ha ba le dipuisano tsa ho jarelana mefokolo mabapi le sekoloto sa hao sa lekgetho se morao. O tla lokela hore o buisane le SARS mabapi le boemo ba hao ba ditjhelete ka tsela e nang le ponaletso.  
  
Ebang o batla ditlhophiso tsa tefo, ka kopo ikopanye le rona mme re tla o thusa le ho o neha lesedi lohle la ditokomane tse amehang.  
  
Ho fumana lesedi le fetang lena le mabapi le ka moo o ka ikopanyang le rona ka teng ka kopo tobetsa mona.

Ebe nka etsa ditlhophiso tsa tefo jwang?

Ebe o na le dikoloto tse morao tsa lekgetho mme ha o kgone ho lefa bokaalo boo ka nako e le nngwe?  
  
SARS e kgona ho fanyeha kapa ho etsa tefo ya mekitlane bakeng sa sekoloto se morao sa lekgetho. O ka nna wa ikopela ho kena tumellanong ya tefo ka dikotwana le SARS. Sena se o dumella ho lefa sekoloto sa hao se morao sa lekgetho hang feela kapa ka dikotwana ka mora nako e itseng ho fihlela o lefile sekoloto sa hao kaofela mmoho le tswala e amehang. Le ha ho le jwalo, tumellano ena e itshetlehile hodima tseo ho lokelang ho ikamahanngwa le tsona.  
  
Tlhophiso ya tefo e ka koptjwa ka mokgwa ona:

* [SARS eFiling:](http://www.sarsefiling.co.za/)
  + Ho bona mehato e mabapi le ka moo o ka etsang ditlhophiso tsa tefo ho eFiling, tobetsa mona.
  + Ditlhophiso tsa tefo di ka etswa hang feela ha ho na le sekoloto se morao;
* Letsetsa SARS Contact Centre ya rona ho 0800 00 7277 pakeng tsa 09:00 ho isa ho 16:30
* Baletsi ba matjhabeng ba ka letsetsa SARS Contact Centre ya rona ho +27 11 602 2093 pakeng tsa 09:00 le 16:30 ho ya ka nako ya Afrika Borwa
* Romela ditlhophiso tsa phanyeho, dipotso tsa sekoloto, dikopo tsa tefo le ngollano e nngwe ka imeile ho [contactus@sars.gov.za](mailto:contactus@sars.gov.za).

**Motjha wa ditlhophiso tsa tefo**

SARS e ka ba le tumellano ya tefo ha feela e le hore:

* Molefalekgetho ha a na thepa kapa tjhelete mme boemo bona bo bonahala eka bo ka lokiswa ka nako e tlang;
* Molefalekgetho o lebelletse lekeno kapa dikamohelo tse ding tse ka sebedisetswang ho sekoloto sena;
* Kgonahalo ya ho fumana sekoloto sena hanghang e a fokola kapa ha e etse kelello ho tsa ikonomi empa sena se ka nna sa ntlafala kamoso;
* Ketsahalo ya ho bokella sekoloto e ka ba le ditlamorao tse mpe boemong bo itseng mme ho fanyehwa kapa tumellano ya tefo ka dikotwana ha e na kgonahalo ya ho beha pokello ya lekgetho ka mosing;
* Molefalekgetho o fana ka tiisetso ebang e ka batleha;
* Dikgutliso le/kapa tsepamiso ya dibuka tsohle tse morao di nyehetswe.

**Keletso ya 1:** Tlhophiso ya tefo e tlameha ho akaretsa sekoloto kaofela ha sona mme SARS e ka nna ya shebana le kopo ya tlhophiso ya tefo ha ho se ikobele hona ho se ho lokisitswe (ke hore ha dikgutliso le/kapa tsepamiso ya dibuka tsohle di nyehetswe).  
  
**Keletso ya 2:** Ebang molefalekgetho a kile a se lefe ho latela tlhophiso ya tefo ya pejana, ho tlameha hore ho fanwe ka mabaka a utlwahalang pele kopo e nngwe e ka etswa.

Ebang ke sa dumellane le sekoloto?

Ebang o sa dumellane le sekoloto sa lekgetho la hao, o ka kenya kganyetsano.  
Ho kenya kganyetsano, ka kopo leba ho dikganyetsano le boipiletso.  
Le ha e le hore o ntse o hanyetsana le sekoloto sa lekgetho, o ntse o le boitlamong ba ho lefa sekoloto seo ha ho ntse ho sebetsanwa le kganyetsano eo.

Kopo ya phanyeho ya tefo e ka koptjwa ha ho ntse ho sebetsanwa le kganyetsano.   
  
Ho tla ba le tswala hodima sekoloto sefe kapa sefe se so kang se leshwa.  
  
Letsetsa contact centre kapa o etele lekala la hao le haufi ho fumana thuso. Hopola ho etsa tlhophiso ya kopano.

Ho fumana lesedi le fetang lena le mabapi le ka moo o ka ikopanyang le rona ka teng ka kopo tobetsa mona.

Ebang ke sa lefe makgetho a ka?

Ke tlolo ya molao ho se nehelane ka kgutliso ya hao ya lekgetho ha nako e fihla mme e ka ba tlolo ya molao ha o sa lefe.  
  
Ebang o sa lefe makgetho a hao ho ka ba le mekgwa e mmalwa ya pokello ya sekoloto eo re ka e sebedisang:

* Re ka bokella sekoloto sena ho motho e mong ya o tshwaretseng tjhelete, ke hore; ho kgethwa ha Mokga wa Boraro e leng mongamosebetsi wa hao, banka kapa khastamara.
* Re ka ntsha kahlolo mme re etse hore lebitso la hao le be dibukeng tsa ba sa lefeng dikoloto tsa bona.
* Re ka hapa le ho rekisa thepa ya hao.
* Re ka fumana taelo ya lekgotla e re dumellang ho hapa thepa ya hao.
* Ebang o na le thepa mose, re ka fumana taelo ya lekgotla e qobellang hore thepa e kgutlisetswe Afrika Borwa mme ka yona nako eo, tokelo ya hao ya ho hweba kapa ho eta e ka nonyetseha.
* Ho ka rekiswa kapa ha hapuwa Lefa la hao

Ebang o na le bothata re o kgothaletsa hore o ikopanye le rona ho qoba mehato ena kaofela ya pokello.

Ditjeo tsa ho se ikobele tefo ya lekgetho kapa tsa ho hloleha ho lefa

Ebang ka mora maiteko a ho bokella ha ho letho le etsahalang, SARS e tla qala ka mehato ya phethahatso ya pokello e latelang:

* Ho bokella tjhelete ya mokga ofe kapa ofe wa boraro ho latela dintlha tsa karolo ya 179 ya TAA
* Ho nthsa Kahlolo ya Lekgotla kgahlano le molefalekgetho
* Ho hapa thepa ya molefalekgetho
* Ho jarisa balaodi/ditho/mekga e amehang sekoloto
* Ho hapa ka molao / kapa ho fetolela thepa ya molefalekgetho tjheleteng
* Ho hapa thepa ho bapa le sekoloto

Ho fumana lesedi le fetang lena le mabapi le ka moo o ka ikopanyang le rona ka teng ka kopo tobetsa mona.